جرجير

جرجير يعنى نبات من الاعشاب مشهور أوى فى مصر و بيتباع فى حزم صغيره وليه أوراق خضرا و هو نبات شبه مائى. و هو تبع العيله الكرنبيه زى اللغت و الكرنب. ابوقراط الدكتور اليونانى المعروف استعمل الجرجير زمان عشان امراض الدم . خبير الأعشاب جيرارد جون نصح الناس زمان فى القرن السبتعاشر ياكلو جرجير عشان مرض الاسقربوط .

 القيمه الغذائيه للجرجير 

الجرجير فيه معادن وفيتامينات كتيرة قوى زى كالسيوم و يود و ڤيتامين سى C و ڤيتامين اى E و ڤيتامين بى1 B و بى2 Bو بى6 B و ڤييتامين ايه A و كاروتين و حديد و نحاس.

 فوايد الجرجير الطبيه 
الجرجير بيساعد علا الهضم و بيدر الصفرا والعصير بتاعه بيساعد يعالج الامساك و الكحه و بيطرد البلغم من الصدر و بينضف الدم من السموم. وفيه كمان خصايص مضاده للسرطان وبيعالج فقر الدم. و بيقوى الاسنان والعضم عشان فيه كالسيوم.

 مصادر 
 فوائد الجرجير الطبية 

تصنيف:اكل
تصنيف:نباتات طبيه